CELEX: 62020TN0188
Language: fi
Date: 2020-03-26 00:00:00
Title: Asia T-188/20: Kanne 26.3.2020 – Close ja Cegelec v. parlamentti

10.8.2020   
            
            
               FI
            
            
               Euroopan unionin virallinen lehti
            
            
               C 262/27
            
         
      Kanne 26.3.2020 – Close ja Cegelec v. parlamentti
      (Asia T-188/20)
      (2020/C 262/37)
      Oikeudenkäyntikieli: ranska
      
         Asianosaiset
      
      
         Kantajat: SA Close (Harzé-Aywaille, Belgia) ja Cegelec (Bryssel, Belgia) (edustajat: asianajajat: J. Rikkers ja J. Teheux)
      
         Vastaaja: Euroopan parlamentti
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  velvoittamaan ennakolta Euroopan unionin, jota Euroopan parlamentti edustaa, maksamaan korvauksen, jonka määräksi arvioidaan 3 906 043 euroa laillisine korkoineen vahingon syntymisajankohdasta eli 27.3.2015 alkaen
               
            
                  —
               
               
                  ennen asian ratkaisemista kantajat vaativat, että asian käsittelyä lykätään siihen saakka, kunnes unionin tuomioistuin antaa tuomion tällä hetkellä numerolla C-447/19 vireillä olevassa asiassa ja mahdollisesti, kunnes unionin yleinen tuomioistuin antaa tuomion, jos asia palautetaan unionin yleiseen tuomioistuimeen
               
            
                  —
               
               
                  määräämään, että oikeudenkäyntikuluista päätetään myöhemmin.
               
            
         Oikeudelliset perusteet ja pääasialliset perustelut
      
      Kantajat väittävät kanteensa tueksi, että jos valitus, joka koskee 9.4.2019 annetun tuomion kumoamista (asia C-447/19, Close ja Cegelec v. parlamentti), hyväksytään, mikä johtaa sen 19.3.2015 tehdyn päätöksen kumoamiseen, jolla parlamentti teki julkista rakennusurakkaa koskevan sopimuksen Luxemburgissa sijaitsevan Konrad Adenauer -rakennuksen laajennus- ja uudistushankkeen” erästä 73 (voimakeskus), viite INLO-D-UPIL-T-14-AO4 ENERGIE-KAD- nimisen tilapäisen yhteenliittymän (joka muodostuu yhtiöistä MERSCH ja SCHMITZ PRODUCTION SARL ja ENERGOLUX SA) kanssa ja jossa ei vastaavasti valittu kantajien tarjousta, tästä seuraisi, että yhtäältä tilapäistä yhteenliittymää ENERGIE-KAD ei voitu valita ja että toisaalta sopimus olisi pitänyt tehdä kantajien kanssa, jotka ovat tehneet alimman tarjouksen, koske sopimuksen tekeminen perustuu yksinomaan hintakriteeriin. Aiheutuneen vahingon suuruudeksi on arvioitu ennalta 10 prosenttia kantajien tarjouksen arvosta.